Nyeste Skilderie af Kiøbenhavn, 1824-02-21
Blandede Efterretninger. J. H. Campe beretter i den 5te Deel af hans ny Samling af Reisebeskrivelser, følgende om Misbrugene ved Parlamentslemmers Valg i Engelland: "Det er utroligt, hvilke Summer der forødes af dem, som ville være deelagtige i den Ære, at blive valgte, for at forsikkre sig de fleste Stemmer! For Nogle beløbe disse Omkostninger sig til mere end 100,000 Pund Sterl. Hoffets Parti og Oppositionspartiet ligger derved i offentlig Uenighed. En hver af dem sætter Himmel og Helvede i Bevægelse, og udstrøer Guld med fulde Hænder, for at faae de Mænd valgte, hvis Tænkemaade er overeensstemmende med deres. Vel er der Love, som skarpt forbyde Bestikkelser; men man veed at undvige dem. Snart kjøber man noget hos den, som har en Stemme at give, lader, naar det er en Haandværker, noget gjøre hos ham, og betaler det Hundredfold, snart forære man deres Kone, Datter eller Søn noget, eller lader dem give Foræringer paa tredie eller fjerde Haand, uden at sige, at man ønsker at kjøbe deres Stemme. J alle disse og lignende Tilfælde maa Loven tie ved Bestikkelsen, fordi den, som alle engelske Love, kun maa forklares og anvendes bogstavelig. - Som en Prøve paa slige maskeerte Bestikkelsesmaader meddeler Forfatteren følgende latterlige Begivenhed, som skal have tildraget sig ved sidste eller næstsidste Parlamentsvalg. Stemmerne i et Sogn vare fuldkommen deelte imellem tvende Ansøgere. Kun en Haarkonstner og Barbeer - thi her, saavelsom i Frankerig, ere begge Værdigheder forenede i een og samme Person - havde endnu ikke stemt. Denne skulde altsaa gjøre Udslaget. En af de tvende Ansøgere forføjedde sig til ham, med den Anmodning, om han vilde tage Skjægget af ham. Det skeete, den Barberede bevidnede ham sit høieste Bifald om den fortræffelige Maade, som han var bleven betjent paa, og forsikkrede, at han aldrig havde troet, at Barbeerkonsten kunde være bleven bragt til en saa høi Grad af Fuldkommenhed; og tilføjede, at en saa fortrinlig Konstner ikke burde belønnes paa den sædvanlige Maade. Ved disse Ord trykkede han ham en Pung i Haanden med 50 Guineer i, og gik bort. Først i Døren anbefalede han sig foreløbig i hans Yndest ved Valget, og fik igjen den Forsikkring, at man ikke skulde forglemme en saa høimodig Naade. Medbeileren, som belurede ethvert Skridt af hans Rival, havde neppe hørt hvad der var skeet, førend han ogsaa gik hen i Barberens Huus. Samme Paaskud, samme Lovtaler, derpaa det Dobbelte af hiin Belønning, nemlig 100 Guineer, og nu til Slutningen samme Anbefaling ved Bortgangen, og fra den smigrede Konstners Side samme Forsikkring. Den første, som ikke heller lod det mangle paa omhyggelig Opsyn med sin Medbeiler, og for hvem det følgelig ikke heller blev skjult, hvad denne havde gjort, besøgte paa ny sin Velynder Haarkrølleren, og det kort for den Tid, paa hvilken den sidste Stemme nødvendigt skulde gives, forsikkrede, at han endelig endnu engang maatte nyde den Fornøielse, at blive barberet af ham, og bad ham derfor, at han endnu engang i Hurtighed vilde vise ham denne Velgierning, da der netop endnu var et tilstrækkeligt Antal Minutter tilbage, inden den afgjørende Time slog. Hans Ønske blev opfyldt, og under hundrede Samtaler og Taksigelser skienkede han Konstneren denne Gang ligeledes 100 Guineer. Nu var det den høieste Tid at gaae til Valgpladsen. Begge løbe derhen, og den Togangebarberede fik Barbeerens Stemme. I dette Øjeblik sprang den Bedragne, frem, greb Barberen ved Armen, og sagde: kjender han mig. Meget godt, svarede denne; De er den ædle Herre, som i Gaar belønnede mig saa høimodigt for min ringe Tjeneste. Og erindrer han sig, min Herre, hvad han ved Bortgangen lovede mig, O ja, var hans Svar; men jeg havde ogsaa lovet hiin Herre det samme, og denne - lod sig to Gange barbere af mig. Derpaa gik den ene hjem med sine Guineer og den anden med en lang Næse. - Lignende Optrin tildrage sig ofte ved denne Leilighed. Selv de, som enten blot for Æren, eller ogsaa af reen Hensigt at tjene Fædrenelandet, ønske at blive valgte, maa, naar de ellers ikke ville forfeile deres Maal, nedlade sig til dette uværdige Middel. Under 34000 Pund opnaaer ingen denne Ære. Naar Bestikkelserne have opnaaet deres Øiemed ved Valget, saa komme de uværdigere Bestikkelser af Ministrene til, som vide at vinde, eller meget mere at tilkjøbe, Hofpartiet, den ene ved en Titel, den anden ved et betydeligt Embede uden Arbeide, eller andre Gunstbeviisninger.